text: Африканска чума по свинете се разпространява в Германия...
  19.09.2020 08:38 1593
  Нови случаи на африканска чума по свинете (АЧС) сред диви свине бяха потвърдени в германската провинция Бранденбург, Германия. Това съобщава Министерството на селското стопанство в страната, информира БГНЕС. 6 случая на болестта са установени сред глигани, с което общо в Германия те вече са 13. Новите случаи са открити в района Одер-Шпрее, близо до границата с Полша, северно от зоната, където бяха първите заразени животни.
  Китай, Южна Корея, Япония, Сингапур, Бразилия и Аржентина обявиха забрани за вноса на свинско месо от Германия след първия случай. Това породи страхове от последиците, които разпространението на болестта може да има за германското селско стопанство и икономиката на страната, като цяло.